Tarybos sprendimas
1999 m. lapkričio 15 d.
dėl Protokolo dėl veterinarijos klausimų, papildančio Europos bendrijos ir Danijos Vyriausybės bei Farerų salų vietinės Vyriausybės susitarimą, sudarymo
(1999/778/EB)
EUROPOS BENDRIJŲ TARYBA,
atsižvelgdama į Europos bendrijos steigimo sutartį, ypač į jos 133 straipsnį ir 300 straipsnio 2 dalies antrosios pastraipos pirmąjį sakinį bei 300 straipsnio 4 dalį,
atsižvelgdama į Komisijos pasiūlymą [1],
kadangi turėtų būti patvirtintas Protokolas dėl veterinarijos klausimų, papildantis Europos bendrijos ir Danijos Vyriausybės bei Farerų salų vietinės Vyriausybės susitarimą,
NUSPRENDĖ:
1 straipsnis
Bendrijos vardu patvirtinamas Protokolas dėl veterinarijos klausimų, papildantis Europos bendrijos ir Danijos Vyriausybės bei Farerų salų vietinės Vyriausybės susitarimą,
Protokolo tekstas pridedamas prie šio sprendimo.
2 straipsnis
Tarybos pirmininkas įgaliojamas paskirti asmenį (-is), kuriam (-iems) suteikiama teisė pasirašyti Bendriją įpareigojantį Protokolą ir pateikti Protokolo [2] 4 straipsnyje nurodytą pranešimą.
3 straipsnis
Protokolo 2 straipsniu sukurtame veterinarijos pogrupyje Bendrijai atstovauja Komisija, kuriai padeda valstybių narių veterinarijos tarnybų atstovai. Bendrijos poziciją jungtiniame komitete dėl veterinarijos pogrupio rekomendacijų Komisijos siūlymu kvalifikuota balsų dauguma nustato Taryba.
4 straipsnis
Šis sprendimas įsigalioja jo priėmimo dieną.
Priimta Briuselyje, 1999 m. lapkričio 15 d.